Verkiai

Verkiai (poola keeles Werki) on Vilniuse linnaosa, mis asub linna põhjaosas Verkiai valla territooriumil. Verkiai piirneb kagus Kalvarijosega, läänes Santariškėsega, põhjas Gulbinėliaiga, idas Krempliaiga ja lõunas üle Nerise Valakampiaiga.

Linnaosa jääb Verkiai regionaalparki. Osalt asub see Ežerėliai geomorfoloogilisel kaitsealal, osalt Verkiai arhitektuurilisel kaitsealal. Verkiaisse jääb Verkiai parkmets.Leedu geoportaal 

Verkiai on kujunenud Verkiai mõisa ümbrusse. Endises mõisa tallis asub hobusekasvatus.

1387. aastal andis Jogaila Verkiai (districtus Werki) Vilniuse piiskoppidele ja sinna kujunes mõis. Keeleteadlase Simas Karaliūnase arvates on tegemist saksa päritolu kohanimega, mis tuleneb laevade tihtimisest. Tema arvates võis seal asuda Nerise kaldal vana laevatehas, kus parandati ka jõelaevu. Karaliūnas, Simas. Verkių pavadinimo kilmė // Liaudies kultūra. – 2008, Nr. 3, plk. 11. Samas on see Jonas Jurkštase arvates üks vanemaid kohanimesid Vilniuse aladel ja tuleneb leedu keelest.Jurkštas, Jonas. Dėl Vilniaus vietovardžių: [ // Literatūra ir menas. – 1988, lk. 38.

Linnaosa nimi tuleneb legendide järgi nutust, mida sealses laanes kuulis vürst Vytenis. Nutja olevat olnud tamme otsas linnupesas asuv laps, kelle vürst võttis hiljem üles kasvatada ja kellest sai hiljem Lizdeika.Vaitkevičius, Vykintas. Senosios Lietuvos šventvietės: Aukštaitija. – Vilnius, 2006, Lk. 40-42.

1904. aastani oli Verkiai küla, ent siis sai see linna staatuse. 1905. aastal oli Verkiai linnas 194 elanikku.Гошкевич И.И. Виленская губернія: Полный списокъ населенныхъ мѣстъ со статистическими данными о каждомъ поселеніи, составленный по оффиціальнымъ свѣдѣниямъ. Вильна, 1905.  1931. aastal oli seal 219 elanikku.Wykaz miejscowości Rzeczypospolitej Polskiej, t. 1, Warszawa 1938.  Verkiai liideti Vilniusega 1969. aastal.

Osa linnaosast jääb Verkiai mõisa kaitsevööndisse, muinsuskaitse all on Verkiaisse jäävad Verkiai mõisa hooned.
 Viited 



Kategooria:Vilnius